TEHNISKĀ SPECIFIKĀCIJA
būvniecības darbiem objektā  “Satiksmes pārvada ar pievedceļiem izbūve Smiltenes un Kandavas ielu rajonā Daugavpilī”

1. Darba uzdevums
Veikt Daugavpils valstspilsētas administratīvā teritorijā Satiksmes pārvada ar pievedceļiem izbūvi Smiltenes un Kandavas ielu rajonā Daugavpilī saskaņā ar šo tehnisko specifikāciju un tajā norādītajiem darbu apjomiem, būvprojektu “Satiksmes pārvada ar pievedceļiem izbūve Smiltenes un Kandavas ielu rajonā Daugavpilī” (turpmāk – Būvprojekts) un spēkā esošajiem normatīvajiem aktiem (turpmāk – Darbs vai Darbi).

2. Darbu izpildes vieta un veids
Darbu izpildes vieta – Smiltenes un Kandavas ielu rajonā, Daugavpilī 
Darbu veids – Jauna būvniecība

3. Būvdarbu veicējs
Būvdarbu veicējs (turpmāk – Būvkomersants vai Būvdarbu veicējs) – komersants, kurš ir tiesīgs veikt Darbus un ar kuru ir noslēgts iepirkuma līguma par Darbu veikšanu.
4. Darbu izpildes normatīvais regulējums
Darbu pirmsizpildē, izpildē un pēcizpildē jāievēro spēkā esošais un attiecināmais normatīvais regulējums: 
4.1. likumi – Būvniecības likums, Darba aizsardzības likums un citi spēkā esoši un attiecināmi likumi;
4.2. Ministru kabineta noteikumi – 2014.gada 19.augusta Ministru kabineta noteikumi Nr.500 “Vispārīgie būvnoteikumi”, 2015.gada 28.jūlija Ministru kabineta noteikumi Nr.438 “Būvniecības informācijas sistēmas noteikumi”, 2003.gada 25.februāra Ministru kabineta noteikumi Nr.92 “Darba aizsardzības prasības, veicot būvdarbus”, 2009.gada 28.aprīļa Ministru kabineta noteikumi Nr.359 “Darba aizsardzības prasības darba vietās”, 2017.gada 09.maija Ministru kabineta noteikumi Nr.253 “Atsevišķu inženierbūvju būvnoteikumi”,  2014.gada 14.oktobra Ministru kabineta noteikumi Nr. 633 "Autoceļu un ielu būvnoteikumi",  2016.gada 19.aprīļa Ministru kabineta noteikumi Nr.238 “Ugunsdrošības noteikumi”, 2002.gada 20.augusta Ministru kabineta noteikumi Nr.372 “Darba aizsardzības prasības, lietojot individuālās aizsardzības līdzekļus”, 2003.gada 4.februāra Ministru kabineta noteikumi Nr.66 “Darba aizsardzības prasības nodarbināto aizsardzībai pret darba vides trokšņa radīto risku”, 2015.gada 30.jūnija Ministru kabineta noteikumi Nr.333 “Noteikumi par Latvijas būvnormatīvu LBN 201-15 “Būvju ugunsdrošība””, 2014.gada 30.septembra Ministru kabineta noteikumi Nr.574 “Noteikumi par Latvijas būvnormatīvu LBN 008-14 “Inženiertīklu izvietojums””, 2021.gada 18.februāra Ministru kabineta noteikumi Nr.113 “Atkritumu un to pārvadājumu uzskaites kārtība”, 2017.gada 20.jūnija Ministru kabineta noteikumi Nr.353 “Prasības zaļajam publiskajam iepirkumam un to piemērošanas kārtība” un citi spēkā esoši un attiecināmi Ministru kabineta noteikumi vai ekvivalenti;
4.3. starptautiskie un nacionālie standarti – Būvprojektā un/vai šajā tehniskajā specifikācijā norādītie starptautiskie un nacionālie standarti vai tiem līdzvērtīgi (ekvivalenti) standarti;
4.4. [bookmark: _Hlk135379685]citi normatīvie akti – aktuālās gan Autoceļu būvdarbu specifikācijas, gan Tiltu specifikācijas, gan Tiltu būvprojektu specifikāciju standartizēti teksti 2020 vai ekvivalenti.

5. Darbu izpildes vietas apskate
Lai nodrošinātu kvalitatīvu un Būvprojektam atbilstošu Darbu izpildi, apzinātos ar Darbu izpildi saistītos riskus un uzņemtos atbildību par izpildītiem Darbiem nodošanas un garantijas periodā, ieplānotu Darbu izpildes procesu, pielietojamās metodes, izmantojamos tehnikas un cilvēku resursus, aprēķinātu kopējās izmaksas, ieinteresētās personas ir tiesīgas veikt Darbu izpildes vietas (turpmāk arī – Būvobjekts) apskati, ja nepieciešams, sazinoties ar Pasūtītāja kontaktpersonu.
6. Darbu apjomi
6.1.  Skatīt pielikumā

7. Darbu izmaksas
7.1. Darbu izmaksas (līguma ietvaros – līguma cena) sevī ietver Darbu procesā izmantojamo būvizstrādājumu, cilvēkresursu, transporta, tehnikas, instrumentu, apdrošināšanas, elektroenerģijas, degvielas, būvgružu aizvākšanas, būvlaukuma uzturēšanas, ar būvdarbu organizēšanu, pabeigšanu un būvobjekta nodošanu saistītos izdevumus, iespējamo nodokļu, izņemot PVN, un nodevu maksājumus valsts un pašvaldības budžetos, un citas tiešās un netiešās izmaksas, kas būs jāveic būvkomersantam, lai pienācīgi un pilnībā izpildītu Darbus un nodrošinātu to garantiju.
7.2. Darbu izmaksas jāatspoguļo Darbu apjomu sarakstā, ko pretendents sagatavo saskaņā ar nolikuma prasībām.
7.3. Aprēķinot Darbu izmaksas, jāņem vērā Darbu apjomi un Būvprojekta rasējumi. 
7.4. Gadījumā, ja ieinteresētā persona iepirkuma veikšanas procesā konstatē neatbilstību starp Darbu apjomiem un Būvprojekta rasējumos dotajiem risinājumiem, tad par noteicošo jāņem Būvprojekta rasējumos dotie risinājumi, informējot par to iepirkuma komisiju. Patstāvīgi koriģēt Darbu apjomus nav pieļaujams.
7.5. Darbu apmaksa tiek veikta pēc attiecīga akta – akts par izpildīto Darbu apjomu Būvobjektā vai būvdarbu pabeigšanas akts – abpusējas parakstīšanas un Būvkomersanta iesniegtā rēķina apstiprināšanas no Pasūtītāja puses.
8. Izmantojamie būvizstrādājumi
8.1. Būvkomersants savā piedāvājumā norāda būvprojektam un tehniskajai specifikācijai atbilstošus būvizstrādājumus vai ekvivalentus būvizstrādājumus. Ja būvkomersants piedāvā ekvivalentus būvizstrādājumus, tas kopā ar piedāvājumu iesniedz pilnvērtīgu un detalizētu informāciju un dokumentus, kas apliecina būvizstrādājumu ekvivalenci (t.sk. ekvivalentu gaismekļu piedāvājumam pievienot piedāvātā būvizstrādājuma apgaismojuma aprēķinu).
8.2. Būvkomersants Darbu izpildē izmanto tos būvizstrādājumus, kas norādīti tehniskajā specifikācijā un Būvprojektā (tehniskajiem rādītājiem jāatbilst vai jābūt ne mazāk, ka noradīts Būvprojektā) vai ekvivalentus, kurus tas ir norādījis savā piedāvājumā iepirkuma ietvaros. Piedāvājumā Pretendentam jānorāda katra sava konkrētā piedāvātā būvizstrādājuma nosaukums, ražotājs, marka, modelis, tehniskais raksturojums. Būvizstrādājumi jānorāda precīzi pretendenta piedāvātie, nevis atstājot Pasūtītāja tekstu ar atzīmi „vai ekvivalents”. Ekvivalences pierādīšana ir Pretendenta, nevis Pasūtītāja pienākums. 
8.3. Ekvivalents (līdzvērtīgs) būvizstrādājums ir būvizstrādājums, kurš pēc tehniskajiem, vizuālajiem un ekonomiskajiem parametriem ir  līdzvērtīgs vai labāks par tehniskajā specifikācijā un Būvprojektā norādītajam būvizstrādājumam. 
9. Vispārīgie Darbu izpildes nosacījumi
9.1. Būvkomersants ne vēlāk kā 14 (četrpadsmit) kalendāro dienu laikā no līguma parakstīšanas dienas Būvniecības informācijas sistēmā (turpmāk – BIS) iesniedz nepieciešamās dokumentācijas pilno komplektu Darbu uzsākšanas nosacījumu izpildei (BUN). Dokumentācijas komplektam jābūt tāda sagatavošanas stadijā, lai Pasūtītājs bez papildus dokumentu pieprasījuma no būvkomersanta un BUN dokumentu komplekta papildināšanas var viennozīmīgi un nekavējoties iesniegt BISā BUN izpildes iesniegumu, un ka rezultātā, bez papildus informācijas pieprasījuma no būvvaldes, dabūt BUN izpildes atzīmi būvatļaujā. 
9.2. Būvkomersants Darbus uzsāk pēc iespējas īsāka termiņā, bet ne vēlāk kā 7 (septiņu) kalendāro dienu  laikā no veiktās atzīmes par būvdarbu uzsākšanas nosacījumu izpildi, tajā termiņā sagatavojot un saskaņojot satiksmes organizācijas shēmas, saņemot rakšanas atļauju un parakstot būves vietas nodošanas aktu būvdarbiem.
9.3. [bookmark: _Hlk163815286]Būvkomersants nodrošina atbildīgā būvdarbu vadītāja atrašanos Būvobjektā nepārtraukti visu Darbu izpildes laiku. Būvkomersantam ir jāpiesaista visu būvdarbu vadītāju aizvietotāji ar nolūku aizvietot būvdarbu aizvietotāju viņa īslaicīgas prombūtnes laikā (atvaļinājums vai darbnespēja). Pasūtītājs ar šo prasību vēlas novērst situācijas, kad pretendenta rīcībā ir tikai viens prasībām atbilstošs speciālists, bet viņa īslaicīgas prombūtnes laikā pretendents nevar nodrošināt darbu turpināšanu saskaņā ar spēkā esošajiem normatīvajiem aktiem
9.4. Būvkomersants nodrošina specializēto (atsevišķo) būvdarbu vadītāju atrašanos Būvobjektā tad, kad notiek specializēto Darbu izpilde. Nepieciešamības gadījumā tiem jāierodas Būvobjektā ne vēlāk kā 2 (divu) stundu laikā pēc Pasūtītāja vai atbildīgā būvdarbu vadītāja pieprasījuma. Pasūtītāja prasības attiecībā uz specializēto (atsevišķo) būvdarbu vadītāju prombūtnes laiku skatīt 9.3. punktā.
9.5. Būvkomersants pēc līguma parakstīšanas, bet ne vēlāk kā līdz Darbu uzsākšanai paraksta būves vietas nodošanas aktu būvdarbiem un izstrādā Darbu veikšanas projektu katram Darbu veidam saskaņā ar Būvprojekta risinājumiem. Darbu veikšanas projektu izstrādā ņemot vērā turpmāk minēto:
9.5.1. Darbu veikšanas projektu izstrādā saskaņā ar spēkā esošajiem normatīvajiem aktiem;
9.5.2. Darbu veikšanas projektu saskaņo ar Pasūtītāju, Būvuzraugu, Autoruzraugu un pārējām Darbu procesā iesaistītajām iestādēm un personām;
9.5.3. Darbu veikšanas projektā jāiekļauj Autoceļu un ielu būvnoteikumu 121.2 punktā un/vai   Atsevišķu inženierbūvju būvnoteikumu 105.1  punktā noteiktos nosacījumus.
9.6. Visu ar Darbu uzsākšanu, izpildi, pabeigšanu, nodošanu saistīto dokumentāciju Būvdarbu veicējs sagatavo, izstrādā, saskaņo un iesniedz būvniecības informācijas sistēmā (BIS) pats, ja nav noteikts pretējais. Pasūtītājs pēc Līguma parakstīšanas noformēs BISā pilnvarojumu izpildītājām nepieciešamo darbību veikšanai (sk. 9.9.).
9.7. Būvkomersants pirms jebkuru Darbu veidu uzsākšanas saskaņo ar Pasūtītāju un atbildīgo būvdarbu vadītāju pielietojamās metodes un tehnoloģijas, kā arī izmantojamos būvizstrādājumus noformējot un parakstot attiecīgās MAF (materiālu apstiprināšanas forma) vai MESF (materiālu ekvivalenta saskaņošanas forma) (t.sk. arī BISā).
9.8. Darbu pasūtītāja veikts apstiprinājums, saskaņojums vai cita rīcība neatbrīvo Būvkomersantu no atbildības par Darbu izpildi saskaņā ar tehnisko specifikāciju, būvprojektu un spēkā esošajiem normatīvajiem aktiem.
9.9. Būvkomersants ir pilnvarots pārstāvēt Pasūtītāju būvvaldē jautājumos, kas saistīti ar būvdarbu uzsākšanas nosacījumu izpildi, būvdarbu pabeigšanu un nodošanu ekspluatācijā, un pieprasīt atzinumus par būves gatavību nodošanai ekspluatācijā.
9.10. Būvdarbu veicējs pēc pēdējās bitumenizētās asfaltbetona kārtas izbūves Pasūtītāja klātbūtnē veic:
9.10.1. urbumus paraugu iegūšanai; 
9.10.2. pārbauda un izvērtē iegūtos paraugus uz biezumu, līdzenumu un virsmas saķeri vai makroraupjumu.

9.11. Būvdarbu veicējs pēc iekārtu uzstādīšanas un inženiertīklu izbūves darbiem:
9.11.1. Iesniegs Pasūtītājām inženiertīklu pārbaudes, testēšanas un/vai instruēšanas protokolus, kā arī reģistrētus inženiertīklu izpildmērijumus (.dwg un .pdf formātā);
9.11.2. Aizpildīto apliecinājumu (t.sk. informācija par izbūvēto objektu un to tehniskajiem radītājiem).
9.12. [bookmark: _Hlk212735779]Būvdarbu veicējs iesniedz visus nepieciešamos dokumentus (Darbu izpildes dokumentāciju pilnā apjomā elektroniskā formātā, ierakstot USB datu nesējā un pēc Pasūtītāja pieprasījuma papīra formātā  1 (vienā) eksemplārā) būvobjekta nodošanai ekspluatācijā 14 (četrpadsmit) kalendāro dienu laikā pēc būvdarbu pabeigšanas akta parakstīšanas dienas. 
9.13. Būvkomersants veic būvobjekta nodošanu ekspluatācijā 60 (sešdesmit) kalendāro dienu laikā no būvdarbu pabeigšanas akta parakstīšanas dienas.
9.14. Būvkomersants nodrošina gala izpildmērījumu apjomu un grafiskās daļas sadalīšanu atbilstoši ielu posmiem, būvēm, kārtām, segumu un inženierkomunikāciju tipiem.
9.15. Būvkomersants ne vēlāk kā 2 (divu) darba dienu laikā rakstiski paziņo Pasūtītājam par visiem apstākļiem, kas atklājušies Darbu izpildes procesā un var radīt šķēršļus turpmākai Darbu kvalitatīvai un savlaicīgai izpildei.
9.16. Būvkomersants no Darbu uzsākšanas līdz Būvdarbu pabeigšanas akta parakstīšanai, saskaņojot ar Pasūtītāju, nodrošina Būvobjektā esošās ielas posma un apbraucamo ielu un/vai ceļu ikdienas uzturēšanu ar sekojošiem nosacījumiem:
9.16.1. ielām ar grants segumu – planē, atputekļo segumu dzīvojamo māju tuvumā un veic nesaistīta minerālmateriāla seguma atjaunošanas pasākumus (t.sk. līdzināšana, piebēršana saskaņā ar  aktuālajām Autoceļu specifikācijām);
9.16.2. ielām ar melno segumu – bedrīšu remonta pasākumi.
9.16.3. Visā objektā (ar piebrauktuvēm) nodrošina arī uzturēšanas darbus ziemas periodā (t.sk. arī tehnoloģiskajā periodā, ja ar Pasūtītāju nav noteikts citadāk). Ziemas uzturēšanu jāveic atbilstoši Daugavpils valstspilsētas ielu klasēm un MK26 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli’ prasībām;
9.16.4. Gadījumā, ja Būvkomersants nenodrošina Būvobjektā esošās ielas posma un apbraucamo ielu un/vai ceļu ikdienas uzturēšanu, tad Pasūtītājs iepriekš minēto darbu izpildei ir tiesīgs piesaistīt citu komersantu, bet Būvkomersantam ir pienākums apmaksāt komersanta darbu, bet ja tas sākotnēji atsakās veikt vai neveic apmaksu, tad Pasūtītājs ir tiesīgs darbu izmaksas ieturēt no līguma saistību nodrošinājuma.
9.17. Būvkomersantam ir pienākums veikt digitālu būvniecības procesa dokumentācijas apriti BIS.
9.18. Būvkomersants ne vēlāk kā līdz Darbu pabeigšanai nodrošina visu būvgružu izvešanu no Būvobjekta, Būvobjekta teritorijas sakārtošanu, Būvobjekta atbrīvošanu no Būvkomersanta un tā piesaistīto apakšuzņēmēju personāla, rīkiem, iekārtām, transporta.
9.19. Darbu pieņemšanas laikā konstatētos Darbu defektus un/vai neatbilstības Būvkomersants novērš par saviem līdzekļiem un to novēršana neatbrīvo Būvkomersantu no atbildības par Darbu kalendārā grafika neievērošanu.
9.20. Darbu izpildes laikā Pasūtītājs ir tiesīgs noteikt jebkura būvizstrādājuma ekspertīzi, kuras slēdziens ir saistošs abām pusēm bet ekspertīzes izmaksas sedz tā puse, kurai ekspertīzes slēdziens ir negatīvs.
10. Īpašie Darbu izpildes nosacījumi
10.1. Nesaistītie minerālmateriāli doti sablīvētā veidā, tāpēc Būvkomersantam nepieciešams aprēķināt un ievērot uzirdinājuma koeficientu.
10.2. Konstruktīvo kārtu laukumi (m2) norādīti  par pamatu ņemot seguma augšējās kārtas (dilumkārtas) laukumu. Būvizstrādājuma tilpuma apjoms nosakāms, pielietojot trapeces šķērsgriezuma laukumu.
10.3. Pirms darbu uzsākšanas pašvaldības teritorijā saņemt rakstisko DVPI “Komunālās saimniecības pārvalde” rakšanas darbu saskaņojumu. Inženiertīklu tīklu izbūves, demontāžas, pārbūves, atjaunošanas vai citu darbu izpildes darbus/pasākumus izpildīt pēc atbildīgā pārstāvja izsaukšanas un objekta apmeklēšanas (apgaismojuma tīkliem - SIA “Labiekārtošana-D” speciālists,  tālr.: 22001151; lietus ūdens kanalizācijas tīkliem – DVPI “KSP” speciālists), Daugavpils valstspilsētas pašvaldības policijas pārstāvis (videonovērošanas sistēmām) t.27896324. 
10.4. Demontāžas un citu būvdarbu rezultātā atgūtais materiāls, kā arī atkritumi, proti, aku vāki, lietus gūlijas (režģis), inženiertīklu caurules, dzelzsbetona izstrādājumi, grunts, grants, šķembas, safrēzētais asfalts, esošā apgaismojuma instalācija  u.c. Būvkomersantam jāutilizē saskaņā ar spēkā esošo normatīvo aktu prasībām un to noteiktajā kārtībā, izņemot turpmāk minētos gadījumus. 
10.5. Demontāžas darbus pirms to uzsākšanas Būvkomersantam obligāti jāsaskaņo ar Pasūtītāju. Vienlaikus Pasūtītājs ir tiesīgs pieprasīt un Būvkomersantam ir pienākums nodod iepriekš minēto atgūto materiālu apjomu Pasūtītāja norādītajā vietā, sastādot atgūto materiālu nodošanas - pieņemšanas aktu. 
10.6. Apgaismojuma daļas demontāžas darbus pirms to uzsākšanas Būvkomersantam jāsaskaņo arī ar SIA “Labiekārtošana-D”, reģistrācijas Nr.41503003033 (turpmāk – Sabiedrība). Apgaismojuma daļas demontāžas darbu rezultātā atgūtais materiāls Būvkomersantam, saskaņojot Pasūtītāju un Sabiedrību, jānogādā uz materiālu glabāšanas vietu Višķu ielā 21K, Daugavpilī (adresi precizēt pirms transportēšanas), sastādot atgūto materiālu nodošanas - pieņemšanas aktu. Materiālu nogādāšanas izmaksas Būvkomersantam jāierēķina Darbu izmaksās.
10.7. Darbu izpildes rezultātā radušies celmi un ciršanas atlieku jāutilizē saskaņā ar spēkā esošo normatīvo aktu prasībām un to noteiktajā kārtībā.
10.8. Darbu izpildes rezultātā iegūto derīgo koksni Būvkomersantam, saskaņojot ar Pasūtītāju, jānogādā uz kokmateriālu glabāšanas vietu Vaļņu ielā 67, Daugavpilī (adresi precizēt pirms transportēšanas), sastādot koksnes nodošanas - pieņemšanas aktu. Koksnes nogādāšanas izmaksas Būvkomersantam jāierēķina Darbu izmaksās.

11. Zaļā publiskā iepirkuma un principa “nenodarīt būtisku kaitējumu” prasības
11.1. Veicot būvdarbus ievērot videi draudzīgas (zaļās) būvniecības pamatprincipus, īpašu uzmanību pievēršot būvdarbu procesā izmantojamās enerģijas patēriņa samazinājumam un trokšņa līmeņa samazinājumam.
11.2.  Būvniecības darbu laikā jānodrošina vides piesārņojuma novēršanas / mazināšanas pasākumi, t.sk.:
11.2.1. sanitārās iekārtas būvlaukuma personālam.
11.2.2. izraktā materiāla pārpalikumu likvidēšanu;
11.2.3. ieplūstošo ūdeņu piesārņojuma ar eļļu, piesārņoto ūdeni, būvmateriāliem un ķimikālijām novēršanu;
11.2.4. gruntsūdeņu piesārņojuma novēršanu, kas radies būvdarbu rezultātā;
11.2.5. izplūdes no būvlaukuma atūdeņošanas sistēmām novēršanu;
11.2.6. trokšņa samazināšanu;
11.2.7. gaisa piesārņojuma samazināšanu;
11.2.8. būvlaukuma tīrība.
11.2.9.  C1 - Būvgružu  (tai skaitā demontēšanas) šķirošanu un nodošanu speciālos poligonos -  vismaz 70 % (pēc masas) no būvgružiem, kas nav bīstami, un, kas būvlaukumā būs radušies būvniecības laikā (izņemot dabiskos materiālus), tiks sagatavoti atkalizmantošanai, pārstrādei un citu materiālu atgūšanas veidiem (tostarp aizbēršanas darbībām, kurās atkritumus izmanto citu materiālu aizstāšanai).
11.3. Būvniecības darbu gaitā ievērot izmantojamās enerģijas patēriņa samazinājuma pasākumus atbilstoši izstrādātajam rīcības plānam.
11.4. Būvdarbu veicējs veic atbilstošus apkārtējās vides aizsardzības pasākumus, lai samazinātu un reģenerētu atkritumus, kas radušies jaunas vai atjaunotās apgaismojuma sistēmas uzstādīšanas laikā. Visas izlietotās spuldzes, apgaismes iekārtas un apgaismes vadības ierīces jāsašķiro un jānosūta reģenerēšanai saskaņā ar Ministru kabineta 2014. gada 8. jūlija noteikumiem Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”.

12. Darbu izpildes termiņš
Darbu izpildes termiņš – 30 (trīsdesmit) mēneši, kas skaitāms no atzīmes izdarīšanas būvatļaujā par būvdarbu uzsākšanai nepieciešamo nosacījumu izpildi
13. Darbu garantijas termiņš
Darbu garantijas termiņš – 5 (pieci) gadi no objekta pieņemšanas ekspluatācijā akta izdošanas dienas.
14. Darbu pārbaudes un pieņemšanas noteikumi 
14.1.  Darbu būvuzraudzību – darbu pārbaudi un pieņemšanu, veic Pasūtītāja nozīmēts pārstāvis – Būvuzraugs. Pasūtītāja nozīmētajam Būvuzraugam ir tiesības veikt būvobjekta regulāru pārbaudi, izpildīto darbu pieņemšanu, saskaņojot un pārbaudot izpildīto darbu apjomus (apstiprināt izpildīto apjomu ar parakstu izpildshēmās, saskaņot Būvdarbu veicēja cenu kalkulācijas, būvdarbu apjomu sertifikātos, veikt fotofiksāciju utt.).
14.2.  Pabeidzot būvniecību:
14.2.1.  Būvdarbu veicējs iesniedz visus nepieciešamos dokumentus - Darbu izpildes dokumentāciju pilnā apjomā (būvdarbu apjomu sertifikātus, veikto darbu pieņemšanas aktus, būvizstrādajumu atbilstības apliecinošus dokumentus, ekvivalentu būvizstrādājumu saskaņošanas un/vai apstiprināšanas dokumenti, izpilduzmērījumi, testēšanas pārskati, u.c) papīra formātā 1 (vienā) eksemplārā un elektroniskā formātā, ierakstot USB datu nesējā, būvobjekta nodošanai ekspluatācijā 14 (četrpadsmit) kalendāro dienu laikā pēc būvdarbu pabeigšanas akta parakstīšanas dienas;
14.2.2. Būvdarbu veicējs saņem visu nepieciešamo institūciju atzinumus, Būvniecības informācijas sistēmā sagatavo apliecinājumu par objekta gatavību ekspluatācijai atbilstoši normatīvo aktu prasībām un saskaņo ar visiem būvniecības dalībniekiem;
14.3. Būvdarbu veicējam ir jāveic Pasūtītāja pārstāvja nozīmēta tehniskā personāla apmācība un instruktāža, iepazīstināšana ar ekspluatācijas instrukcijām.
14.4. Objekts kopumā tiek pieņemts no Būvdarbu veicēja pēc nodošanas ekspluatācijā – no dienas, kad starp Pasūtītāju un Būvdarbu veicēju ir parakstīts būvobjekta nodošanas un pieņemšanas akts.
15. Pielikumi:
Būvniecības dokumentācija (publicēta Elektronisko iepirkumu sistēmas mājas lapā www.eis.gov.lv).

Tehniskās specifikācijas sagatavošanas vai pēdējās aktualizācijas datums – 06.07.2026.

Sagatavoja: 
Daugavpils valstspilsētas pašvaldības iestādes 
“Komunālās saimniecības pārvalde” 
Vadītāja vietnieks                 		                                                                                D.Dubins

